Document ID: 32008D0071

A BIZOTTSÁG HATÁROZATA
(2008. január 22.)
a ciprusi ragadós száj- és körömfájás elleni egyes védekezési intézkedésekről szóló 2007/718/EK határozat módosításáról
(az értesítés a C(2008) 186. számú dokumentummal történt)
(EGT-vonatkozású szöveg)
(2008/71/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
mivel:
(1)
A ragadós száj- és körömfájásnak a Cipruson nemrég észlelt megjelenését követően a Bizottság elfogadta a ciprusi ragadós száj- és körömfájás elleni egyes védekezési intézkedésekről szóló, 2007. november 6-i 2007/718/EK bizottsági határozatot (3), hogy megerősítse az említett tagállam által a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelv (4) keretében hozott védekezési intézkedéseket.
(2)
A 2007/718/EK határozatban a Bizottság szabályokat állapított meg bizonyos húskategóriáknak az említett határozat III. mellékletében felsorolt azon területekről való kiszállítására, amelyeken a vágás előtt legalább 90 napig nem regisztrálták a ragadós száj- és körömfájás kitörését, és amelyek megfelelnek bizonyos meghatározott feltételeknek.
(3)
A ciprusi állat-egészségügyi helyzet alakulása és különösen az elvégzett megfigyelés kedvező eredményei alapján most már lehetőség van arra, hogy megszüntessék az I. mellékletben felsorolt magas kockázatú területeket, és Ciprust a 2007/718/EK határozat II. mellékletében felsorolandó alacsony kockázatú területnek minősítsék.
(4)
A 2007/718/EK határozatot ezért ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/718/EK határozat mellékletei helyébe e határozat mellékletének szövege lép.
2. cikk
A tagállamok módosítják a kereskedelemre vonatkozó intézkedéseiket annak érdekében, hogy azok megfeleljenek e határozatnak. Erről haladéktalanul tájékoztatják a Bizottságot.
3. cikk
Ennek a határozatnak a tagállamok a címzettjei.
Kelt Brüsszelben, 2008. január 22-én.

Labels: 17
0
3
6
18